Taman Nasional Selandia Anyar inggih punika wawengkon alami sané kasaibin, kakelola olih Departemén Konservasi (DOC). Yadiastun taman nasional ngelah makudang pacingakan sané pinih ngulangunin ring Selandia Anyar, makudang taman nasional kapertama sané kapertama kaadegang samian ngutamayang ring pacingakan gunung. Saking warsa 1980-an, fokus punika ring pangembangan réprésentasi lanskap Selandia Anyar sané luwih akéh soroh nyané.[1] Makasami taman madué nilai budaya sané signifikan miwah akéh taler sané madué indik malelelintihan.[2] Taman Nasional Tongariro punika silih tunggil Situs Tetamian Jagat sané ngelah artos budaya miwah palemahan, sapunika papat taman nasional saking Nusa Kelod ngadegang Te Wahipounamu, Situs Tetamian Jagat liyanan. Sané mangkin wénten 13 taman nasional; sadurungné wénten 14, Taman Nasional Te Urewera, karugah ring warsa 2014.
Taman nasional kakelola olih Departemén Konservasi "antuk kabuatan, pawigunaan, miwah senengan publik".[3] Taman nasional punika tatujon wisata kasub, antuk tiga per dasa tamiu dura negara ngarauhin sanénten nyané asiki taman nasional ri tatkala ipun nyeneng ring Selandia Anyar.[4]
Tabel puniki lis taman nasional sané mangkin miwah sadurungné saking kalér nuju kelod.
|Taman Nasional||Gambar||Jimbar km2[5]||Kaadegang||Genah||Akéh kubu DOC||Pidarta|
|Taman Nasional Abel Tasman||237||1942||7||Taman nasional pinih alit, manados tatujon wisata kasub krana madué celuk pasang surud miwah pasisi antuk bias mawarna mas ngapentang ring pasisi Celuk Tasman/Te Tai-o-Aorere. "Ngamargiang Abel Tasman" manados pamargiang tramping utawi kayak punika parilaksana sané kasub.|
|Taman Nasional Aoraki/Gunung Cook*||722||1953||16||Taman alpine sané madaging gunung pinih tegeh ring Selandia Anyar, Aoraki/Gunung Cook (3,724 m) miwah glétsér pinih lantang nyané, Haupapa/Glétsér Tasman (29 km). Satunggil titik antuk pamunggahan gunung, tur ski miwah pakeberan wisata, taman puniki madué cingakan sané ngulangunin.|
|Taman Nasional Arthur's Pass||1.185||1929||28||Wawengkon mabukit miwah magunung-gunung sané ngapentang ring pahan utama Alps Kelod.|
|Taman Nasional Egmont||342||1900||8||Taman puniki marupa daratan Gunung Taranaki sawatara radius sia kilométer miwah makudang wawengkon kapencil ring kalér. Kojong simétris saking gunung marapi sané nénten urip ring sisi kelod kangkn.|
|Taman Nasional Fiordland*||12.607||1952||51||Taman nasional pinih ageng ring Selandia Anyar punika silih tunggil pinih ageng ring jagaté, taman puniki ngajangkepin bucu kelod kawan Nusa Kelod. Kamegahan pacingakan nyané, antuk fiord sané dalem, danu glasial, pagunungan miwah grobogan nyané, manadosang tatujon wisata sané kasub.|
|Taman Nasional Kahurangi||4.529||1996||51||Magenah ring kalér kawan Nusa Kelod, Kahurangi madué padésaan sané ngulangunin miwah terpencil, rumasuk Jalur Heaphy sané kaanggén becik. Pentang palemahan kuna miwah entikan beburon sané unik ngawewehin aji taman nasional pinih ageng kaping kalih ring Selandia Anyar.|
|Taman Nasional Gunung Aspiring*||3.562||1964||19||Kompléks pacingakan gunung glétsér sané ngulangunin mapusat ring Gunung Aspiring/Tititea (3,033 méter (9,951 ft)), Puncak pinih tegeh Selandia Anyar tiosan sakinh Taman Nasional Aoraki/Gn Cook.|
|Taman Nasional Danu Nelson||1.019||1956||20||Wawengkon pagunungan sané cepung ring Wawengkon Nelson. Ngapentang nuju kelod saking pasisi mawana Danu Rotoiti miwah Rotoroa nuju Cagar Nasional Lewis Pass.|
|Taman Nasional Paparoa||430||1987||2||Magenah ring Pasisi Kawan Nusa Kelod riantara Westport miwah Greymouth. Punika rumasuk Pancake Rocks sané kaloktah ring Punakaiki.|
|Taman Nasional Rakiura||1.400||2002||24||Ngajangkepin sawatara 85% saking Nusa Stewart/Rakiura, punika taman nasional pinih anyar saking Selandia Anyar.|
|Taman Nasional Te Urewera (karugah 2014)||2.127||1954||29||Sinarengan pisaga ipun Taman Konservasi Whirinaki Te Pua-a-Tāne, Te Urewera punika pangadegan wana asli pinih ageng sané masisa ring Nusa Kalér. Danu Waikaremoana, kaloktah antuk garis pasisi nyané sané ngulangunin. Saking 2014 sampun manados wawengkon saiban sané ngajangkepin Kritéria Pasikian Internasional antuk Konservasi Palemahan rumasuk Kategori II – Taman Nasional, menawi nénten rumasuk taman nasional, sapunika kamargiang ring di sor pajanjiang kusus riantara Panguasa miwah Tūhoe iwi.|
|Taman Nasional Tongariro*||786||1887||10||Taman nasional kapertama ring Selandia Anyar, kaakuin manadoa silih tunggil saking 27 Situs Tetamian Jagat sané madué aji palemahan miwah budaya. Kaicain majeng Panguasa olih Te Heuheu Tūkino IV, taman puniki ngacakupin makudang situs Māori sané sakral miwah tiga gunung marapi sané urip, Ruapehu, Ngauruhoe miwah Tongariro.|
|Taman Nasional Westland Tai Poutini*||1.320||1960||12||Ngapentang saking puncak pinih tegeh Pagunungan Alpen Kelod ngantos garis pasisi kapencil sané liar. Rumasuk ring taman punika glétsér, danu sané ngulangunin miwah wana sabéh sané bet, talér sisa-sisa kota purwa pangokohan mas ring salantang pasisi.|
|Taman Nasional Whanganui||742||1986||5||Mawatesan sareng Tukad Whanganui, tukad puniki ngacangkupin wawengkon tanah Krajaan, lad wana negara wagian, miwah makudang lad cagar palemahan.|
- "National Parks Act 1980: DOC's role". doc.govt.nz. Department of Conservation. Kaarsipin saking versi asli tanggal 17 May 2010. Kaaksés 14 August 2010.
- "5. Historical and Cultural Heritage: General Policy for National Parks". doc.govt.nz. Department of Conservation. Kaaksés 14 August 2010.
- "8. Benefit, Use and Enjoyment of the Public: General Policy for National Parks". doc.govt.nz. Department of Conservation. Kaarsipin saking versi asli tanggal 15 May 2010. Kaaksés 14 August 2010.
- "International visitor numbers to larger national parks: Visitor statistics and research". doc.govt.nz. Department of Conservation. Kaarsipin saking versi asli tanggal 19 March 2013. Kaaksés 14 August 2010.
- "Data Table - Protected Areas - LINZ Data Service (from recorded area in hectares)". Land Information New Zealand. Kaaksés 2017-10-18.
|Wikimédia Commons madué média indik National parks of New Zealand.|